**ΑΝΕΡΓΙΑ**

Ανεργία είναι η μη εξεύρεση ή η απώλεια εργασίας ,ένα από τα κρισιμότερα προβλήματα της εποχής μας που δυστυχώς εξαπλώνεται ραγδαία και ταλανίζει σημαντικό ποσοστό των πολιτών. Ας μην ξεχνάμε πως η εργασία αποτελεί ανθρώπινο δικαίωμα και η ανεργία το καταστρατηγεί

**Αίτια του προβλήματος**

* η ολοένα αυξανόμενη και γενικευμένη χρήση της τεχνολογίας τόσο στην παραγωγή προϊόντων όσο και στην παροχή υπηρεσιών που υποκαθιστά το ανθρώπινο δυναμικό.
* Η διάκριση χειρωνακτικών –πνευματικών επαγγελμάτων και οι στερεοτυπικές αντιλήψεις γύρω από αυτά
* Η πληθώρα εισαγωγών ξένων προϊόντων
* Η έλλειψη επαγγελματικού προσανατολισμού στους νέους
* Η υπέρμετρη εξειδίκευση αλλά ταυτόχρονα και η έλλειψή της ,ανάλογα με τον τομέα εργασίας και τις απαιτήσεις του
* Οι αδυναμίες του εκπαιδευτικού μας συστήματος που δεν οδηγούν τους νέους στην ορθή επιλογή επαγγέλματος ανάλογα με τις ικανότητες ,τις επιθυμίες και τις ανάγκες τους παρέχοντάς τους περιορισμένες επιλογές.
* Η επιθυμία των εταιρειών για μείωση του κόστους λειτουργίας που οδηγεί στην απώλεια θέσεων εργασίας
* Το υψηλό όριο συνταξιοδότησης ,που παρεμποδίζει την απελευθέρωση θέσεων εργασίας ,ιδιαίτερα για τους νέους που μαζί με τις γυναίκες πλήττονται σε μεγάλο βαθμό από την ανεργία.
* Η παγκόσμια και εγχώρια οικονομική κρίση που οδηγεί στον μαρασμό των επιχειρήσεων και στον περιορισμό των προσφερόμενων θέσεων εργασίας

**Συνέπειες του φαινομένου**

**α .Για το άτομο**

* Αδυναμία ικανοποίησης βασικών βιοτικών αναγκών ,στερήσεις ,ένδεια
* Άγχος ,απαισιοδοξία ,θλίψη
* Αδράνεια ,παθητικοποίηση
* Απομόνωση ,αντικοινωνική συμπεριφορά
* Αίσθημα ενοχής και μειονεξίας
* Αύξηση φαινομένων κοινωνικής παθογένειας (βία ,εγκληματικότητα, ρατσισμός )
* Αναγκαστική μετανάστευση (εσωτερικό –εξωτερικό)

 **β. Για την κοινωνία**

* Οικονομική υποβάθμιση της χώρας
* Γίνεται η χώρα ουραγός στις οικονομικές ,επιστημονικές ,τεχνολογικές εξελίξεις και εξαρτάται οικονομικά από ισχυρότερες οικονομικά χώρες.
* Αποδυναμώνεται επιστημονικά η χώρα λόγω της μετανάστευσης επιστημόνων
* Υποβαθμίζεται το επίπεδο κοινωνικών παροχών (παιδεία ,υγεία ,περίθαλψη)
* Ιδιαίτερα οι ευάλωτες κοινωνικές ομάδες δεν έχουν κοινωνική στήριξη

**Τρόποι αντιμετώπισης του προβλήματος**

* Ορθές επαγγελματικές επιλογές (π.χ. επαγγέλματα που δεν έχουν κορεστεί )
* Επαγγελματική κατάρτιση
* Ορθός επαγγελματικός προσανατολισμός
* Κρατική στήριξη για επενδυτικές πρωτοβουλίες ώστε να δημιουργηθούν νέες θέσεις εργασίες
* Στήριξη των εγχώριων εταιρειών
* Αναδιάρθρωση του εκπαιδευτικού συστήματος ώστε να υπάρχει ευρύς ορίζοντας επιλογών για τους μαθητές
* Μείωση ορίων συνταξιοδότησης